[{"text_idx": "#000004", "text": "Estas teoremoj, lau\u0306 kiuj legi au\u0306 ne legi libron oni decidas lau\u0306 la unua linio. C\u0302i tiu estas bone plenumita frazo unua kaj ankau\u0306 simbola. La montoj baldau\u0306 aperos antau\u0306 ni kaj en fizika kaj en figura sencoj."}, {"text_idx": "#000005", "text": "Mi legis la libron preskau\u0306 dum unu sido. Po nau\u0306horaj trajnveturoj tien kaj reen al la rumania kongreso de esperantistoj. Poste mi decidis relegi la libron dum la sumoo."}, {"text_idx": "#000006", "text": "Mi promesis, ke mi finlegos g\u0302in. Mi denove legis g\u0302in rapide, tamen zorgeme kaj ek\u00adscitite. G\u0302i ne estas krimrakonto, kiun mi kutimas legi tiele, se mi foje prenas g\u0302in en la manojn. Plie ion de George Simenon... Tamen g\u0302i faras similan influon."}, {"text_idx": "#000007", "text": "Se mi rakontas la historion, mi senigas la leganton de la ekscito. Eble g\u0302i ne estus mal\u00adbona afero, sed mi tiam ankau\u0306 senigas lin de turmentoj, kiujn ankau\u0306 mi travivis kune kun la c\u0302effiguro. Ne pro tio, ke mi simpatiis kun li. Nek mi nek la verkisto faras tion. Kvankam li foje-foje donas s\u0302ancojn al sia protagonisto. Tamen la verko havas volvon kaj vervon kaj felic\u0302e trovas la atenditan, sed ne didaktikan \u2013 finon."}, {"text_idx": "#000010", "text": "Ni nek ricevas respondon al c\u0302i tio, nek ni ricevas iun solvon. C\u0302iu devas decidi tion por si mem! La au\u0306toro sukcesis sufic\u0302e bone konservi c\u0302i tiun strec\u0302ig\u0302on. La simboloj ankau\u0306 funkcias sufic\u0302e bone. Sed ne c\u0302iuj turnoj konvenas en la rakonto, kelkaj povus esti preterlasitaj \u2012 la apero de la filo, ekzemple."}, {"text_idx": "#000011", "text": "La au\u0306toro ankau\u0306 atentigas, ke ne c\u0302iuj militkrimoj estas malkovritaj, malkas\u0302itaj \u2013 sed ili apenau\u0306 eskapos senpune \u2013, c\u0302ar la krimintoj neniam akiras trankvilon kaj ilia sorto estas kaj restas malglata. Almenau\u0306 tion ni volas esperi! Ne ekzistas pardono sen iu formo de puno. Konfesi ne sufic\u0302as. Post pento venas indulgenco malfacile. C\u0302e la Helmutoj \u2013 cetere \u2012 ne indas mals\u0302pari niajn pensojn kaj tempon. Tio plie estas de\u00admando ol aserto, c\u0302ar la au\u0306toro rezignis pri ili, c\u0302ar ni ec\u0302 implicite ne ekscias, kio oka\u00adzis al ili post la milito."}, {"text_idx": "#000012", "text": "La verko ekscitis la imagon de multaj, almenau\u0306 ses recenzoj legeblas pri g\u0302i, kiuj pris\u00adkribas la intrigon, detale, dissekcite. Oni povas facile trovi ilin, ekzemple en la ret-butiko de Hungaria Esperanto-Asocio au\u0306 de Flandra Esperanto Ligo."}, {"text_idx": "#000014", "text": "\u2012 Strangaj estas la vojoj de la homoj \u2013 ekparolis subite Tasca. Sub lia korpo ekgrincis la seg\u0302o, vundita dombesto \u2013 Se via superulo estus vin tiam direktinta ne al Lavello, sed al alia vilag\u0302o, eble vi neniam estus renkontinta la partizanojn, vi ne estus farig\u0302inta militkrimulo..."}, {"text_idx": "#000016", "text": "\u2012\u2012 Ankau\u0306 tio pruvas, ke la homo origine ne estas kulpema vivaj\u0302o. C\u0302iuj estas bonaj, nur pro la cirkonstancoj ili farig\u0302as malbonuloj..."}, {"text_idx": "#000019", "text": "C\u0302u por vi karaj legantoj?"}]